
భారతీయ ఐటి రంగానికి అమెరికా షాక్లపై షాక్లు ఇస్తోంది. ప్రస్తుతం ట్రంప్ ప్రభుత్వం ముందుకుతెచ్చిన హెచ్1బి వీసాల కట్టడి ప్రతిపాదనలతోనే బెంబేలెత్తుతున్న దేశీ ఐటి, ఐటి ఆధారిత సర్వీసుల రంగాన్ని ఔట్సోర్సింగ్ నిషేధ చట్టం మరింత వణికిస్తోంది. ఇద్దరు పార్లమెంట్ సభ్యులు, డెమొక్రటిక్ పార్టీకి చెందిన జీన్ గ్రీన్, రిపబ్లికన్ పార్టీ సభ్యుడు డేవిడ్ మెకిన్లీ, అమెరికన్ కంపెనీలు ఉద్యోగాలు, కొన్ని రకాల సర్వీసులను ఔట్సోర్స్ చేయకుండా నిరోధించేందుకు ఒక బిల్లును యుఎస్ కాంగ్రెస్ లో ప్రవేశపెట్టారు. కాల్ సెంటర్లను విదేశాల్లో నిర్వహిస్తున్న కంపెనీల పట్ల ప్రభుత్వ కఠిన వైఖరికి ఉద్దేశించిన ఈ బిల్లు చట్ట రూపం దాలిస్తే, భారత్ లో కొన్ని లక్షల ఉద్యోగాలు గల్లంతయ్యే ప్రమాదం ఉంది. బిపిఒలు, కెపిఒల్లో భారీ సంఖ్యలో యువకులు ఉపాధి పొందుతున్నారు. భారత ఆర్థిక రంగంపై దీని ప్రభావం తీవ్రంగా ఉంటుంది. కొన్ని లక్షల ఉద్యోగాలను, కొన్ని వేల కోట్ల డాలర్ల రాబడులను అమెరికా విధానాలు దెబ్బతీసే అవకాశం ఉంది. దేశీయ ఐటి, ఐటిఈస్ రంగం సైజు ప్రస్తుతం 15000 కోట్ల డాలర్లు (9,90,000 కోట్ల రూపాయలు) ఉంటుంది. ఈ రంగం రాబడిలో అత్యధికంగా అమెరికా నుంచే లభిస్తోంది.

bhaarateeya aiti rangaaniki america shaklapai shaaklu istondi. prastutam trump prabhutvam mundukutecchina hehch1bi veesaala kattadi pratipaadanalatoone bembelettutunna deshee aiti, aiti aadhaarita sarveesula rangaanni outsorsing nishedha chattam marinta vanikistondi. iddaru parlament sabhyulu, democratic paarteeki chendina jeen green, repablican party sabhyudu david mcinley, american companylu udyogaalu, konni rakala sarveesulanu outsors cheyakunda nirodhinchenduku oka billunu us congress loo pravesapettaaru. kaal centerlanu videsaallo nirvahistunna companyla patla prabhutva kathina vaikhariki uddesinchina ee billu chatta roopam daliste, bharat loo konni lakshala udyogaalu gallantayye pramaadam undi. bipolu, kpoliollo bhari sankhyalo yuvakulu upaadhi pondutunnaaru. bhaarata aardhika rangampai deeni prabhaavam teevramgaa untundi. konni lakshala udyogaalanu, konni vela kotla dalarla raabadulanu america vidhaanaalu debbatise avakaasam undi. desheeya aiti, itiase rangam saiju prastutam 15000 kotla daalarlu (9,90,000 kotla roopaayalu) untundi. ee rangam rabadilo atyadhikamgaa america nunche labhistondi.